《闻警和顾以新三间三首 其一》
明代·林士元

辽海风波偃将旗，狂奴操刀弄潢池。游鱼釜热应难久，缚虎笼深恨不支。

营垒十年空节钺，羽书千遍乞王师。请缨有志长沾臆，击节终军喜尔为。

作者简介：广东琼山人，字舜卿。正德九年进士。授行人，擢南京户科给事中，劾都御史汪鋐等不职者数十人。累官至浙江按察使。有《学思子》、《读经论》。